**UDHËZUES PËR APLIKANTË**

**2020**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Skema e Grandeve**

**„Zhvillimi i “**

**Nr. Ref: 48082 – Përkrahje për biznese**

**Autoriteti kontraktues:**

**Komuna e Rahovecit**

**Afati për dorëzimin e aplikacionit:**

 27 gusht 2020

Përmbajtja

[1. Skema e grandeve „Zhvillimi i ndërmarrësisë në komunën e Rahovecit“ 3](#_Toc8587186)

[1.1. Hyrje 3](#_Toc8587187)

[1.2. Skema e grandeve „Përkrahje e zhvillimit të ndërmarrësisës në komunën e Rahovecit“ 3](#_Toc8587188)

[1.3. Synimet e Thirrjes për Propozime (ThPP) 4](#_Toc8587189)

[1.4. Përkrahja financiare e ofruar nga autoriteti kontraktues 4](#_Toc8587190)

[1.5 Shumat e grandit 4](#_Toc8587191)

[2. Rregullat e ThPP 4](#_Toc8587192)

[2.1 Kualifikimi i aplikantëve: kush mund të aplikojë? 4](#_Toc8587193)

[2.2 Aplikantët që nuk kualifikohen 5](#_Toc8587194)

[2.3 Projektet e kualifikueshme 5](#_Toc8587195)

[2.4 Sektorët apo temat 5](#_Toc8587196)

[2.5 Lokacioni 6](#_Toc8587197)

[2.6 Llojet e projektit 6](#_Toc8587198)

[2.7 Kualifikueshmëria e shpenzimeve 6](#_Toc8587199)

[2.8 Procedurat e prokurimit 8](#_Toc8587200)

[3. Si të aplikohet dhe procedurat që duhet ndjekur 8](#_Toc8587201)

[3.1 Formulari i aplikimit 8](#_Toc8587202)

[3.2 Ku dhe si të dërgohet Formulari i Aplikimit 8](#_Toc8587203)

[3.3 Afati për dorëzimin e Aplikacionit të Plotë 9](#_Toc8587204)

[3.4 Informata të mëtutjeshme për Formularin e Plotë të Aplikacionit 9](#_Toc8587205)

[4. Kriteret e Vlerësimit 9](#_Toc8587206)

[5. LISTA E SHTOJCAVE 10](#_Toc8587207)

# 1. Skema e grandeve „Zhvillimi i ndërmarrësisë në komunën e Rahovecit“

## 1.1. Hyrje

**Rahoveci** është qytet dhe komunë në pjesën jug-perëndimore të Kosovës. Në veri kufizohet me [Klinën](https://sq.wikipedia.org/wiki/Klina), në lindje me [Suharekën](https://sq.wikipedia.org/wiki/Theranda), në pjesën jugore gjendet komuna e [Rahovecit](https://sq.wikipedia.org/wiki/Komuna_e_Prizrenit), ndërsa ne tërë pjesën perëndimore kufizohet me komunën e [Gjakovës](https://sq.wikipedia.org/wiki/Komuna_e_Gjakov%C3%ABs). Përafërsisht ka diku 276 km2 dhe është vendbanim i 76.577 banorëve. Ndërsa vetëm në qytet janë 29.854 banorë sipas statistikave të vitit [2016](https://sq.wikipedia.org/wiki/2016). Ky territor përfshin pjesën qendrore dhe jugore të rrafshit të Dukagjinit dhe është i ndarë në tri tërësi ose mikro regjione e këto janë: rrafshirë-luginore, kodrinore dhe malore. Vendbanimet në komunën e Rahovecit janë të koncentruara në lartësitë mbidetare prej 310 m. (Krusha e Madhe pjesa e re e vendbanimit pjesa lindore të bregut të lumit Drini i Bardhë) deri në 920 m. lartësi mbidetare që është i koncentruar vendbanimi i Zatriqit. Komuna e Rahovecit me tërë historinë e pasur në prodhim të verës dhe token pjellore ka potenciale të mëdha për zhvillime në të ardhmen. Zhvillimi ekonomik në komunën e Rahovecit është orientuar me së shumti në bujqësi, vreshtari dhe perime kulturë. Afro 65% e popullatës është vlerësuar se sigurojnë ekzistencën nga aktivitetet bujqësore. Mesatarja vjetore e të ardhurave për një fermer është përafërsisht 2,500 deri 3,000 €. Komuna e Rahovecit disponon me rreth 50 % të sipërfaqeve të

vreshtave të Kosovës si dhe kapaciteteve përpunuese.

## 1.2. Skema e grandeve „Përkrahje e zhvillimit të ndërmarrësisë në komunën e Rahovecit“

 Komuna e Rahovecit me shpalljen e skemës së grandeve për përkrahjen e zhvillimit të ndërmarrësisë do të ndihmojë në plotësimin e nevojave të të bërit biznes. Kjo skemë e grandeve do të mundësojë që projektet cilësore të realizohen, duke krijuar kështu zhvillim te mikro bizneseve dhe vende të reja të punës. Këto vende të reja të punës do të themelohen nga përfituesit e grandeve në sektorët me potencial më të madh për zhvillim.

## 1.3. Synimet e Thirrjes për Propozime (ThPP)

**Synimi i përgjithshëm** i ThPP është zhvillimi socio-ekonomik komunal i balancuar përmes përkrahjes së zhvillimit të ndërmarrësisë në komunën e Rahovecit.

**Synimet specifike** të kësaj ThPP janë:

Zhvillimi i ndërmarrësisë në komunë;

## 1.4. Përkrahja financiare e ofruar nga autoriteti kontraktues

Shuma e përgjithshme e shpallur për këtë thirrje është 20,000 €. Autoriteti Kontraktues rezervon të drejtën të mos shpërndajë të gjitha mjetet në dispozicion.

Grandi do të jepet për:

Projekte biznesi(mikro ndërmarrje 1-9 punëtor).

## 1.5 Shumat e grandit

Vlera maksimale e grandit do të jetë 1,000 €.

Përqindja e bashkëfinancimit nga aplikantët duhet të jetë 20%. Kontributi në natyrë nuk konsiderohet bashkë financim. Shuma e grandit që kërkohet nga Autoriteti Kontraktues do jetë 80% e kostos totale të projektit.

# 2. Rregullat e ThPP

Ky udhëzues përcakton rregullat për përpilimin, dorëzimin, përzgjedhjen dhe implementimin e projekteve të financuara sipas kësaj ThPP. Ekzistojnë tri tërësi të kritereve për kualifikim:

1. Aplikanti që mund të kërkoj grand;
2. Veprimet (lloji i projektit të ndërmarrësisë) për të cilin mund të jepet grandi;
3. Lloji i shpenzimit të lejuar që merret në përcaktimin e shumës së grandit.

## 2.1 Kualifikimi i aplikantëve: kush mund të aplikojë?

Për t'u kualifikuar për grand, aplikanti/ja duhet:

* Të jenë shtetas të Kosovës, banor rezident i komunës së Rahovecit (të dëshmohet me kopjet e letërnjoftimit ose paraportës).
* Aplikanti i përzgjedhur duhet që ligjërisht të jetë duke vepruar në komunën e Rahovecit para nënshkrimit të Kontratës së Grandit.
* Të jetë drejtpërdrejt përgjegjës për përgatitjen dhe menaxhimin e projektit.

## 2.2 Aplikantët që nuk kualifikohen

Aplikantët (pronarët e biznesit) potencialë nuk mund të marrin pjesë në ThPP janë të renditur si një vijim:

* Është shërbyes civil në ndonjë nga institucionet lokale ose qendrore të Kosovës.
* Është banor nga ndonjë komunë tjetër.
* Kanë bankrotuar apo janë në mbyllje, janë nën administrim të gjykatave, kanë hyrë në marrëveshje me kreditorë, kanë pezulluar aktivitetet afariste, i janë nënshtruar procedurave në lidhje me këto çështje, ose janë në situata analoge që lindin nga procedurat e përcaktuara me legjislacion apo rregullore vendore;
* Ata, apo personat që kanë autorizim përfaqësimi, vendim-marrjeje apo kontrolli mbi ta, janë dënuar për një vepër që ka të bëjë me sjelljen profesionale me aktgjykim të një autoriteti kompetent të ndonjërit shtet që ka efektin res judicata; (pra kur nuk ka mundësi apelimi);
* Nuk janë në përputhje me obligimet e tyre sa i përket pagesës së kontributeve të sigurimeve sociale apo pagesës së tatimeve në pajtim me dispozitat ligjore të vendit në të cilin janë themeluar, apo me ato të vendit të Autoritetit Kontraktues, apo të vendit ku do të zbatohet kontrata;
* Ata, apo personat që kanë autorizim përfaqësimi, vendim-marrjeje apo kontrolli mbi ta, kanë qenë subjekt i një aktgjykimi të prerë e të plotfuqishëm për mashtrim, korrupsion, përfshirje në organizatë kriminale, shpëlarje të parave apo ndonjë aktivitet tjetër të paligjshëm, ku aktiviteti i tillë i paligjshëm është dëmtues për interesat financiarë të Kosovës;

## 2.3 Projektet e kualifikueshme

Definicioni:

Projekti përbëhet nga një tërësi blerjesh.

## 2.4 Sektorët apo temat

Aplikantët që aplikojnë me idetë e tyre që operojnë në prodhimin dhe përpunimin e produkteve, si dhe në shërbimet komerciale janë të kualifikuar të aplikojnë. Sektori i kualifikuar është:

* Prodhimi dhe përpunimi i verërave

## 2.5 Lokacioni

Projekti duhet të realizohet në territorin e komunës së Rahovecit.

## 2.6 Llojet e projektit

Projekti duhet të kenë ndikim të prekshëm dhe të dukshëm tek ndërmarrjet ekzistuese, rritje të punësimit, rritje të kapaciteteve prodhuese, përpunuese për përmirësim apo optimizmin e cikleve jetësore të zhvillimit të produkteve, diversifikim të produkteve kanale të reja të shitjes dhe shpërndarjes, rritje të shitjes në Rahovec, Kosovë apo tregje ndërkombëtare.

Llojet vijuese të aktiviteteve në përputhje me synimet e ThPP llogariten si **shpenzime të kualifikueshme**:

* Investimet në asete të prekshme - blerjen e pajisjeve, makinerisë, linjat e prodhimit, si dhe të ngjashme apo/dhe përmirësimin e proceseve dhe metodave prodhuese;

**Llojet vijuese të projektit NUK kualifikohen:**

* Veprimet që kanë të bëjnë vetëm me apo kryesisht me sponzorizimet individuale për pjesëmarrje në punëtori, seminare, konferenca, paga dhe mëditje;
* Veprimet që kanë të bëjnë vetëm me apo kryesisht me bursat individuale për studime apo kurse trajnimi;
* Programet për kredi;
* Detyrat dhe veprimet operative që nuk lidhen me implementimin e projektit;
* Aktet që shkelin rregullat dhe rregulloret e njohura ndërkombëtarisht të cilat mbrojnë të drejtat e punëtorëve në Kosovë.

Projekti duhet të jetë në përputhje me objektivat dhe prioritetet e ThPP dhe të garantojë dukshmërinë e financimit nga komuna e Rahovecit (specifikacionet do të merren para nënshkrimit të kontratës).

Numri i aplikimeve dhe grandeve për aplikantët

Një aplikant **mund** të dorëzojë vetëm **një aplikacion** në këtë ThPP.

## 2.7 Kualifikueshmëria e shpenzimeve

Të gjitha shpenzimet duhet të jenë në përputhje me rregullat e përcaktuara me këtë thirrje. Kostot e kualifikueshme duhen bazuar në shpenzime reale të tregut.

Shpenzimet e kualifikueshme janë (të dëshmuara me pro fature):

* + - Kostot që kanë të bëjnë me implementimin e aktiviteteve të projektit;
* Janë shënuar saktë në buxhetin e përgjithshëm të projektit. Çdo gabim i mundshëm i shpenzimeve në kalkulim në buxhet, shuma e më e ulët do të merret parasysh;
* Janë të domosdoshme për implementimin e projektit;
* Janë të identifikueshme dhe të verifikueshme, të regjistruara në regjistrat e kontabilitetit të aplikuesit;
* Janë të arsyeshme, të arsyetuara brenda kërkesave të menaxhimit të qëndrueshëm financiar, sidomos në lidhje me ekonomizimin dhe efikasitetin.

Shpenzimet e pakualifikueshme:

Kostot vijuese nuk kualifikohen:

* Borxhet dhe tarifat e mbulimit të borxhit;
* Provizionet për humbje dhe detyrime potenciale të ardhme;
* Interesat e borxhit;
* Tatimet në të hyra;
* Shpenzimet e deklaruara nga përfituesi dhe të mbuluara nga ndonjë veprim apo program tjetër pune;
* Blerja e tokës, ndërtimi apo riparimi i stabilimenteve/strukturave (përfshirë stabilimentet e depozitimit apo stabilimente/struktura të ngjashme);
* Humbjet në këmbim të valutës;
* Kreditë ndaj palëve të treta;
* Gjobat, ndëshkimet financiare dhe shpenzimet gjyqësore;
* Kontributet në natyrë;
* Shpenzimet e amortizimit, që normalisht duhet të jenë pjesë e mënyrës në të cilën ndahen fitimet;
* Tarifat bankare, shpenzimet e garancive dhe tarifa të ngjashme;
* Kostot e artikujve apo pajisjeve të përdorura;
* Pagat dhe mëditjet;
* Shpenzimet e lëndës së parë dhe repromaterialit,
* Shpenzimet tjera operacionale ( qiraja, rryma, uji etj.)

Shpenzimet e papranueshme janë çështje e përfituesit, prandaj ato nuk duhet të përfshihen në kërkesën për pagesë, kështu që përfituesi duhet të ketë mjete financiare vetanake për mbulimin e tyre.

TVSH është shpenzim i pranueshëm.

## Procedurat e prokurimit

Procedurat e prokurimit do zhvillohen nga komuna e Rahovecit. Përfituesi do të përfitojë asetin/et e kërkuar/a. Pagesën e bashkëfinancimit përfituesi e kryen pas përfundimit të procedurave të prokurimit, para pranimit të mallit. Për detaje të tjera, përfituesi do të njoftohet me kohë.

# 3. Si të aplikohet dhe procedurat që duhet ndjekur

## 3.1 Formulari i aplikimit

Aplikantët duhet të dorëzojnë formularin e aplikimit duke përdorur **formularin e aplikimit të ofruar nga autoriteti kontraktues (përfshirë buxhetin e projektit, bashkëfinancimin, projeksionet financiare dhe deklaratën e aplikantit) të bashkëngjitur në këtë Udhëzim**. Aplikantët duhet t'i përmbahen saktë formatit të formularit të aplikimit dhe të plotësojnë të gjitha paragrafët dhe faqet sipas rendit.

i) Pako aplikimi

Shtojca A Formulari i aplikimit

Shtojca B1 Buxheti

Shtojca B2 Bashkëfinancimi

Shtojca C Projeksioni financiar

Shtojca E Deklarata me shkrim nga aplikanti

Aplikacionet mund të dorëzohen në gjuhen shqipe dhe serbe.

**Aplikacionet e shkruara me dorë nuk do të pranohen**.

Vetëm formularët e **PLOTËSUAR** të aplikimit dhe shtojcat do të kalojnë për vlerësim. Kështu, është me rëndësi kyçe që këto dokumente të përmbajnë **TË GJITHA** informatat relevante në lidhje me projektin.

Vlerësimi i Aplikacioneve do të përfshijë kontrollin administrativ, kontrollin e kualifikueshmërisë dhe vlerësimin final. Procesi i kontrollit teknik do të vlerësojë nëse aplikuesi ka paraqitur dokumentet e kërkuara me këtë udhëzues, kontrolli i kualifikueshmërisë do të vlerësojë nëse aplikuesi ka respektuar kriteret e kualifikueshmërisë dhe vlerësimin final i cili do të vlerësoj në bazë të kritereve për vlerësim. Grandi do t'i jepet aplikantëve «me notën më të lartë», deri në kufijtë e buxhetit në dispozicion.

Komuna e Rahovecit nuk është përgjegjëse për koston që ndërlidhet me përgatitjen e aplikacionit.

## 3.2 Ku dhe si të dërgohet Formulari i Aplikimit

Aplikacioni duhen dorëzuar personalisht (dorëzuesit do t'i jepet një vërtetim i nënshkruar dhe i datuar i pranimit) në adresën e mëposhtme:

**Zyra e Drejtorisë për Zhvillim, Ekonomi dhe Turizëm, zyra nr. 1, kati I, ndërtesa e re, komuna e Rahovecit, Rr. Dëshmorët e Pashtrikut, p.n., 21000 Rahovec.**

Aplikimet e dërguara me mjete tjera (fax, email apo postë) ose dorëzuar në adresat tjera do të refuzohen.

Formulari i plotë i aplikimit (te gjitha shtojcat) duhen dorëzuar në një origjinal dhe dy (2) kopje në madhësi të formatit A4, të gjitha të futura ndaras në një zarf. Formulari i plotë i aplikimit (te gjitha shtojcat) duhen gjithashtu të dorëzohen në formë elektronike-jo te skanuara (CD). Origjinali, dy kopjet dhe CD duhet të futet në një zarf më të madh. Zarfi i madh duhet të ketë **numrin e referencës dhe titullin e ThPP,** bashkë me emrin e plotë, adresën e aplikantit dhe numrin kontaktues.

## 3.3 Afati për dorëzimin e Aplikacionit të Plotë

Afati për dorëzimin e aplikacionit është 3 qershor 2019, në ora 16:00, siç vërtetohet me anë të datës së dorëzimit.

## 3.4 Informata të mëtutjeshme për Formularin e Plotë të Aplikacionit

Gjatë periudhës që fillon nga publikimi i kësaj thirrjeje deri në përmbyllje të thirrjes, ngjarjet publike dhe seancat informuese lidhur me shpalljen e këtyre fondeve për procedurën dhe kriteret e caktuara për aplikantët e interesuar i organizon DZHET dhe AZHR Jug. Orari është si në vijim:

Megjithatë, mund të dërgohen pyetje shtesë në emalin vijues: sarandashala@gmail.com më së voni deri më 27 gusht 2020 deri në ora 14:00. Autoriteti kontraktues nuk ka për obligim të ofrojë qartësime të mëtutjeshme ndaj pyetjeve që dorëzohen pas kësaj date.

# Kriteret e Vlerësimit

Tabela e mëposhtme paraqet fushat kryesore të kritereve të vlerësimit që do të përdoren nga komisioni vlerësues për të përzgjedhur aplikantët e suksesshëm.

**Tabela e pikëve**

|  |
| --- |
| **Kriteret e vlerësimit** |
| **Pikët** |
| **1. Kapaciteti operacional dhe financiar** | **20** |
| **2. Rëndësia dhe kreativiteti (inovacioni) i projektit** | **25** |
| **3. Efektshmëria dhe realizueshmëria** | **25** |
| **4. Qëndrueshmëria e projektit** | **15** |
| **5. Buxheti**  | **15** |
| **GJITHSEJ PIKE (MAKSIMUM)**  | **100** |

Për t'u para-selektuar, duhet të keni së paku 50% në secilën pjesë të vlerësimit. Pas vlerësimit, aplikantët do të renditen sipas pikëve të tyre. Projektet me piket më të larta do të zgjedhën përkohësisht deri në shpenzimin e buxhetit në dispozicion.

# 5. LISTA E SHTOJCAVE

Shtojca A Formulari i Aplikimit

Shtojca B1 Buxheti

Shtojca B2 Bashkëfinancimi

Shtojca C Projeksioni financiar

Shtojca D Deklarata e Aplikantit